श्री राजकुमार हरदयाल सिंह, राजकीय संग्रहालय, सीकर
राजकुमार हरदयाल सिंह राजकीय संग्रहालय अथवा सीकर संग्रहालय भारतीय राज्य राजस्थान के सीकर शहर में स्थित एक संग्रहालय है। यहाँ शेखावाटी क्षेत्र की पुराधरोहर एवं अन्य विविध पुरा सामग्री को संकलित गया है। वर्तमान स्वरुप में सीकर संग्रहालय की स्थापना राजस्थान के पुरातत्व संग्रहालय विभाग द्वारा की गई है जिसका विधिवत उद्घाटन 2006 में किया गया, हालाँकि मूल रूप में सीकर में संग्रहालय की स्थापना 1945 में कर्नल वेब के द्वारा की गयी थी ताकि हर्ष पर्वत स्थित दसवीं सदी में निर्मित, चौहानों के देवता शिव (हर्षनाथ) के मंदिर में उत्खनन से प्राप्त शिलालेखों और मूर्तियों को संरक्षित किया जा सके। इस संग्रहालय को 2017 में आम लोगों के लिए खोल दिया गया।